रेस में प्रतिभा सिंह और सुखविंदर सिंह सुक्खू ही सबसे प्रबल दावेदार माने जा रहे हैं। वीरभद्र सिंह और सुक्खु का छत्तीस का आंकड़ा रहा है, जो आज भी सिंह परिवार और सुक्खु के बीच जारी है। इनके अलावा वीरभद्र सरकार में मंत्री रहे मुकेश अग्निहोत्री और सुधीर शर्मा भी दावेदार माने जा रहे हैं।
मीटिंग में यह हो सकता है तय
कांग्रेस के तमाम विधायक चंडीगढ़ पहुंच चुके हैं। शुक्रवार की शाम विधायक दल की मीटिंग होनी है, जिसमें सीएम पद को लेकर चर्चा होनी हैं। सूत्रों के मुताबिक, मीटिंग में एक लाइन का प्रस्ताव पास हो सकता है, जिसमें हाइकमान को सीएम पद पर फैसला छोड़ने की बात कही जाएगी।
डेप्युटी सीएम भी बनाए जा सकते हैं
अहम सूत्र के मुताबिक, पार्टी सीएम के साथ-साथ दो डिप्टी सीएम के फॅार्मूले पर आगे बढ़ सकती है। राजा वीरभद्र के परिवार को कुछ न कुछ पद मिलना तय माना जा रहा है। अगर प्रतिभा सिंह को नहीं मौका मिलता तो डेप्युटी सीएम का पद बेटे विक्रमादित्य सिंह के पास जा सकता है। प्रियंका गांधी और प्रदेश के प्रभारी राजीव शुक्ला दोनों का झुकाव सिंह फैमिली की ओर माना जाता है।
लोकसभा सांसद हैं प्रतिभा सिंह
हालांकि प्रबल दावेदारी के बावजूद प्रतिभा सिंह के मुद्दे पर कुछ अड़चनें हैं। मसलन विधायकों का जोर अगर किसी विधायक को जिम्मेदारी देने पर हुआ तो पार्टी के लिए चुनौती बढ़ेगी। इसके अलावा, पार्टी के सामने एक असमंजस प्रतिभा सिंह की लोकसभा की सदस्यता भी है। वह मंडी सीट से सांसद हैं। अगर उन्हें सीएम बनाया जाता है तो उन्हें लोकसभा से इस्तीफा देना होगा। ऐसे में कांग्रेस के सामने एक बड़ा सवाल उस सीट को वापस पाने का रहेगा। उपचुनाव में सीट खोने की आशंका भी है।